Spoegwolf maak dubbele verskyning op Afrikaanse Top-20Spoegwolf Die gewilde Suid-Afrikaanse rockgroep Spoegwolf het pas sy jongste enkelsnit en musiekvideo, “Storm”, bekendgestel. Die video het binne 48 uur reeds meer as 9 000 trefslae gehad. Spoegwolf se jongste album, Koma, het onlangs die eerste Afrikaanse album geword om die no. 1-posisie op die Apple Music-albumtreffersparade in te neem. Juan Boucher betree ook dié week se Afrikaanse Top-20 met “Want jy weet” uit sy jongste album Twaalf rondtes. Joshua na die Reën het ook ’n goeie week agter die rug met die amptelike bekendstelling van sy jongste album, Someraarde. Elandré bly vir die derde week in die no. 1-posisie met “Vuur op die water”. In vandeesweek se Maroela Media Afrikaanse Top-20 is daar ses snitte wat klim, sewe wat terugsak, vyf wat onveranderd bly en twee nuwe liedjies.